Het sijn comen in rechte voe meye en scepenen van loeven inde banck aldaer gielijs de
mol diemen heet coman die ovmids macht en virtuyt van scepen brieve van loeven
comen en beleidt was tot de goeden gehete tgoet van hunegheem gelege tot assche
willems van ysche sone gielijs wilen van ysche in deen side en gielijs meertsant
in dande daer de selve gielijs meertsant een aensprake dede tot den voirs gielijse
de mol vanden goeden voirscr ind voeghen hier na bescreven Seggende dat in
tiden voirleden was een jan van hunegheem die de voirs goede besat als sijn
oper goede en leene en daer uut starf als uut sinen leen en dat hi hadde ene
wittige brued gehete wout van hnnegheem daer de voirs goede op quame welc
wouter na hem liet twee wittighe dochter van welker eenre dochter hi gielijs
meertsants comen wae en dat dit wae waer dat boet de selve gielijs meerlsants
te thoene en mette minsten etc Seyde noch voert de voirs gielijs meert sant al
mocht jan wilen van ysche de goede gehantplicht en beseten hebben dat hi dat
dede als wyn en pachtene des voirs wilen jans van hnnegheem en dat dat oec
also wae dat boet hi te thoene en mette minsten etc hoepte en seyde so waer
hi dit gethoene const dat hem de voirs goede volgen soude na thoenisse
dat hijs boet Op dwelc de voirs gielijs de mol hem met sine geleverden
voerspreke vantwerde seggende dat hem de voirs aensprake aen sine beleyde voirscr
noch aen de goede daer in ghenoemt gheen ontstade doen en soude en dat
bi deser redenen want wilen een jan van ysche de voirs goede besat die na
hem liet ene wittigen sone met name gielijs van ysche welc gielijs van
ysche de selve goede ov xxx jae en daghe als sine vry leen goede beseten
hadde Seggende noch voert de voirs gielijs de mol dat de voirs gielijs
van ysche man van leen inden hof van bigarden ov xxx jae en daghe ghe
weest hadde en vande selve goeden En dat dit wae was te wete dat
de voirs gielijs ov xxx jae en daghe de voirs goede beseten hadde en
daer af man van leen geweest hadde ov xxx jae en dage dat boet hi
te thoene en mette minsten etc en altoes ter konden vanden ghene die
daer af te spreken wisten Voert seyde noch de voirs gielijs de mol
den vo
dat de voirs gielijs van ysche uut sine goeden starf als uut sinen
vryen leen en dat hi ene wittige sone achter hem liet met namen